[pic] | KOMISIJA EVROPSKIH SKUPNOSTI |

Bruselj, 20.9.2006

COM(2006) 512 konč.

35. FINANČNO POROČILO

o Jamstvenem oddeleku EVROPSKEGA KMETIJSKEGA USMERJEVALNEGA IN JAMSTVENEGA SKLADA (EKUJS) – FINANČNO LETO 2005 –

{SEC(2006) 1152}

VSEBINA

1. PRORAčUNSKI POSTOPEK 3

1.1. Predhodni predlog proračuna za leto 2005 3

1.2. Predlog proračuna za leto 2005 3

1.3. Pisni predlog spremembe za leto 2005 3

1.4. Sprejetje proračuna za leto 2005 3

1.5. Sprememba proračuna BR 8/2005 3

2. STANJE GOTOVINE IN UPRAVLJANJE ODOBRITEV 4

A. UPRAVLJANJE ODOBRITEV 4

2.1. Razpoložljive odobritve za leto 2005 4

2.2. Poraba razpoložljivih odobritev za leto 2005 4

2.3. Avtomatski prenosi iz leta 2004 v leto 2005 5

2.4. Neavtomatski prenosi iz leta 2004 5

2.5. Prenosi in sprememba proračuna odobritev znotraj Jamstvenega oddelka EKUJS 6

B. PREDPLAčILA 6

2.6. Predplačila državam članicam 6

3. IZVRŠEVANJE PRORAČUNA ZA LETO 2005 7

4. PRIPOMBE K IZVRŠEVANJU PRORAčUNA 7

4.1. Podrazdelek 1a 7

4.2. Podrazdelek 1b 9

4.3. Razčlenitev po vrsti odhodka 9

PRILOGA 1: PRORAčUNSKI POSTOPEK ZA LETO 2005 – EUR-25 – JAMSTVENI ODDELEK EKUJS

PRILOGA 2: DEL PRORAčUNA JAMSTVENEGA ODDELKA EKUJS V PRORAčUNU EU ZA OBDOBJE 2001−2005

PRILOGA 3: ANALIZA IZVRšEVANJA PRORAčUNA ZA LETO 2005

PRILOGA 4: ODHODKI JAMSTVENEGA ODDELKA EKUJS PO čLENU IN PO DRžAVI čLANICI V PRORAčUNU ZA LETO 2005

PRILOGA 5: RAZVOJ RAZčLENITVE ODHODKOV JAMSTVENEGA ODDELKA EKUJS ZA OBDOBJE 2001−2005

Opomba : To poročilo spremlja delovni dokument služb Komisije. Celotno besedilo tega delovnega dokumenta (v angleščini) in priloženih preglednic (v angleščini ali francoščini) bo na voljo na spletni strani GD za kmetijstvo in razvoj podeželja. |

Proračunski postopek

Predhodni predlog proračuna za leto 2005

Predhodni predlog proračuna za leto 2005 je Komisija sprejela in je bil predložen proračunskemu organu v maju 2004. Predlagane odobritve za prevzem obveznosti za Jamstveni oddelek EKUJS so znašale skupaj 50 675,5 milijona EUR, tj. 43 834,5 milijona EUR za podrazdelek 1a in 6 841,0 milijonov EUR za podrazdelek 1b, pri katerem so zaradi izključitve prehodnega instrumenta za nove države članice, ki je bil izveden na podlagi diferenciranih proračunskih sredstev, odobritve plačil znašale skupaj 6 279,4 milijona EUR.

Predlog proračuna za leto 2005

Svet je sprejel predlog proračuna za leto 2005 v juliju 2004. Odobritve v podrazdelku 1a so bile v primerjavi s PPP znižane za 1 000,0 milijonov EUR, medtem ko so bile odobritve za podrazdelek 1b obdržane na ravni PPP.

Pisni predlog spremembe za leto 2005

Konec oktobra 2004 je Komisija sprejela pisni predlog spremembe št. 3 k PPP za leto 2005, ki določa zahteve za odobritve za podrazdelek 1a v višini 43 610,5 milijona EUR, kar je 224,0 milijonov EUR manj, kot je bilo predvideno v predhodnem predlogu proračuna. Predlagane zahteve za odobritve za podrazdelek 1a se niso spremenile.

Sprejetje proračuna za leto 2005

V decembru 2004 je bil sprejet proračun za leto 2005. Proračunski organ je zavrnil zneske iz pisnega predloga spremembe št. 3 za podrazdelek 1a in sprejel proračun za leto 2005 na ravni predloga proračuna. Odobritve za podrazdelek 1a so znašale 42 835,5 milijona EUR, kar je za 775,5 milijona EUR nižji znesek v primerjavi z ustreznim zneskom iz pisnega predloga spremembe št. 3. Predlagane zahteve za odobritve za podrazdelek 1b se niso spremenile. Za podrobnosti si oglejte Prilogo 1.

Sprememba proračuna BR 8/2005

V decembru 2005 je Komisija predlagala, proračunski organ pa je z BR 8/2005 sprejel prilagoditev proračunskih odobritev za prevzem obveznosti za leto 2005, tako, da je črtal znesek 650,0 milijonov EUR za podrazdelek 1a, ki je nato znašal 42 185,5 milijona EUR. Za podrobnosti si oglejte točko 2.5.

Del končnega proračuna Jamstvenega oddelka EKUJS (odobritve za prevzem obveznosti) v skupnem proračunu za obdobje 2001–2005 je naveden v Prilogi 2.

STANJE GOTOVINE IN UPRAVLJANJE ODOBRITEV

A. UPRAVLJANJE ODOBRITEV

RAZPOLOžLJIVE ODOBRITVE ZA LETO 2005

Končne razpoložljive odobritve za Jamstveni oddelek EKUJS so znašale skupaj 49 026 450 000 EUR. Proračunski organ je odobril neavtomatski prenos 49 500 000 EUR iz leta 2004 v leto 2005.

Poraba razpoložljivih odobritev za leto 2005

Proračunsko poslovanje

Spodnja preglednica podrobno navaja proračunsko poslovanje, izvedeno v letu 2005:

EUR

1. Razpoložljive odobritve – običajne odobritve – neavtomatski prenosi 2. Obveznosti – za odhodke držav članic za običajne odobritve – za odhodke za neavtomatske prenose – za neposredna plačila – za odhodke držav članic – RDTI EU-10 Skupaj – obveznosti 3. Zaračunani zneski – za odhodke držav članic za običajne odobritve – za odhodke za neavtomatske prenose – za neposredna plačila – za odhodke držav članic – RDTI EU-10 Skupaj – zaračunano 4. Avtomatski prenosi – za odhodke držav članic – RDTI EU-10 – za odhodke držav članic za neavtomatske prenose – za neposredna plačila Skupaj – avtomatski prenosi 5. Neavtomatski prenosi 6. Zapadle odobritve (= 1 – 2 – 5) | 49 026 450 000,00 49 500 000,00 46 690 243 602,43 49 000 000,00 257 947 288,72 1 931 000 000,00 ----------------------- 48 928 190 891,15 46 690 243 602,43 49 000 000,00 16 019 711,99 316 264 683,00 ----------------------- 47 071 527 997,42 1 614 735 317,00 0,00 241 927 576,73 ----------------------- 1 856 662 893,73 43 400 000,00 104 359 108,85 |

Avtomatski prenosi

Avtomatski prenosi pomenijo razlike med obveznostmi in zaračunanimi zneski. Za leto 2005 se predvideva znesek 1 856,7 milijona EUR, kar ustreza odobritvam, ki jih je izvedla Komisija, katerih izplačila niso bila izpeljana do konca finančnega leta.

Neavtomatski prenosi

Komisija je v skladu s členoma 9 in 149 finančne uredbe (Uredba Sveta (ES, Euratom) št. 1605/2002 z dne 25. junija 2002) sklenila neavtomatske prenose iz leta 2005 v leto 2006 za skupni znesek 43,4 milijona EUR za postavko 05.040105 „Predčasna upokojitev – novi sistem“.

Avtomatski prenosi iz leta 2004 v leto 2005

Spodnja preglednica daje pregled uporabe teh prenosov v leto 2005 na globalni ravni:

EUR

1. Prenesene obveznosti – za odhodke držav članic – RDTI EU-10 – za neposredna plačila Skupaj – obveznosti 2. Razveljavitev dodelitve proračunskih sredstev od prenosov – za odhodke držav članic – za neposredna plačila Skupaj – razveljavitve dodelitev proračunskih sredstev 3. Plačila – za odhodke držav članic – RDTI EU-10 – za neposredna plačila Skupaj zaračunanih zneskov 4. Zapadle odobritve (= 1 + 2 – 3) – za odhodke držav članic – za neposredna plačila Skupaj črtanih prenosov 5. Avtomatski prenosi – za odhodke držav članic – RDTI EU-10 | 1 104 080 140,00 348 125 257,83 ----------------------- 1 452 205 397,83 – –5 418 456,25 ----------------------- –5 418 456,25 1 098 312 232,00 295 928 756,46 ----------------------- 1 394 240 988,46 0 46 778 045,12 ----------------------- 46 778 045,12 5 767 908,00 |

Neavtomatski prenosi iz leta 2004

Komisija je v skladu s členoma 9 in 149 finančne uredbe (Uredba Sveta (ES, Euratom) št. 1605/2002 z dne 25. junija 2002) sklenila neavtomatske prenose iz leta 2004 v leto 2005 v skupnem znesku 49,5 milijona EUR.Znesek je razdeljen na naslednji način:

- 8,3 milijona EUR za postavko 05.040101 „Naložbe kmetijskih gospodarstev“,

- 8,1 milijona EUR za postavko 05.040107 „Kmetijsko okolje“,

- 2,5 milijona EUR za postavko 05.040109 „Izboljšanje pridelave in trženja kmetijskih proizvodov“,

- 14,2 milijona EUR za postavko 05.040110 „Gozdarstvo – nekdanji sistem“,

- 9,6 milijona EUR za postavko 05.040112 „Promocija, prilagoditev in razvoj podeželskih območij“,

- 6,3 milijona EUR za postavko 05.040113 „Drugi ukrepi za razvoj podeželja“,

- 0,5 milijona EUR za postavko 05.010404 „Pilotska študija: model financiranja tveganja za epidemije med živino“.

Prenosi in sprememba proračuna odobritev znotraj Jamstvenega oddelka EKUJS

Leta 2005 je proračunski organ odobril prenos poglavje-na-poglavje št. 18/05 iz poglavij 05.03 „živalski izdelki“ (– 241,5 milijona EUR), 05.07 „Revizija izdatkov kmetijstva“ (– 14,0 milijonov EUR), 05.08 „Strategija in usklajevanje politike na področju kmetijstvo“ (– 18,0 milijonov EUR), na poglavje 05.02 „Rastlinski izdelki“ (+ 273,5 milijona EUR).

Leta 2005 je bil proračunski organ obveščen o prenosu poglavje-na-poglavje št. 19/05 iz poglavja 05.03 „živalski izdelki“ (– 82,9 milijona EUR) na poglavje 05.02 „Rastlinski izdelki“ (+ 82,9 milijona EUR).

Leta 2005 je proračunski organ odobril spremembo proračuna št. 8/2005 ter s tem črtal odobritve v skupnem znesku 650 milijonov EUR iz poglavij 05.03 „živalski izdelki“ (– 446 milijonov EUR), 05.07 „Revizija izdatkov kmetijstva“(– 169,0 milijonov EUR) in 17.04 „Varnost hrane, zdravje in dobro počutje živali ter zdravstveno varstvo rastlin“ (– 35,0 milijonov EUR).

B. PREDPLAčILA

PREDPLAčILA DRžAVAM čLANICAM

2.6.1. Mesečna predplačila predvidenih odhodkov

Člen 7 Uredbe Sveta (ES) št. 1258/1999 z dne 17. maja 1999 o financiranju skupne kmetijske politike[1] navaja, da Komisija odloči o „mesečnih predplačilih na podlagi knjiženih odhodkov, ki jih izvedejo akreditirane plačilne službe“. Predplačila se plačajo državam članicam na začetku drugega meseca, ki sledi mesecu odhodka, ki ga je izvedla plačilna služba.

V strogem pomenu izraza ne gre za plačilo predplačil, temveč za povračilo odhodkov, ki so bili že izvedeni. Izraz „predplačilo“ poudarja začasni značaj teh plačil: predplačila so na voljo na podlagi mesečnih izjav, ki jih posredujejo države članice[2]; preverjanja in popravki mesečnega knjiženja odhodkov se opravljajo na podlagi podrobnih izjav[3]. Poleg tega bodo predplačila postala dokončna po preverjanju med naslednjimi finančnimi leti v smislu odločitev o postopku potrditve obračunov.

Plačila, ki so jih izvedle države članice od 16. oktobra 2004 do 15. oktobra 2005 so bila zajeta v sistemu za predplačila. Za ostala plačila izvaja Komisija neposredna plačila za omejeno število ukrepov in za upravljanje za Prehodni (RDTI EU-10) instrument za razvoj podeželja za nove države članice.

Za leto 2005 je bil plačan skupen neto znesek predplačil v višini 46 739 243 602,43EUR.

2.6.2. Odločbe o predplačilih za leto 2005

Za finančno leto 2005 je Komisija je sprejela dvanajst odločb o mesečnih predplačilih. V decembru 2005 je bilo sprejeto dodatno predplačilo, ki prilagaja navedena že odobrena predplačila k skupnim odhodkom, ki se obračunavajo za leto 2005. Za podrobnosti si oglejte Prilogo 6 k delovnemu dokumentu, ki spremlja to poročilo.

IZVRŠEVANJE PRORAČUNA ZA LETO 2005

Prvotno odobrena proračunska sredstva Jamstvenega oddelka EKUJS za proračun za leto 2005 so znašala 49 725,9 milijona EUR, vključno z zneski, ki so se prenesli iz leta 2004 (opomba: 49,0 milijonov EUR za podrazdelek 1b in 0,5 milijona EUR za GD SANCO). Znesek 42 835,9 milijona EUR je bil dodeljen podrazdelku 1a in ostanek 6 890,0 milijonov EUR podrazdelku 1b.

Izvrševanje proračuna je za podrazdelek 1a znašalo 42 100,8 milijona EUR, tj.: približno 98,3 % začetnih odobrenih proračunskih sredstev in za podrazdelek 1b 6 827,3 milijona EUR, tj.: približno 99,1 % ustreznih odobrenih proračunskih sredstev.

Zlasti kar zadeva podrazdelek 1a je bila posledica izvrševanja premajhna poraba v višini 735,1 milijona EUR. Da bi znižali prispevke držav članic k proračunu skupnosti je Komisija s spremembo proračuna št. 8/2005 predlagala, da se iz odobrenih proračunskih sredstev Jamstvenega oddelka EKUJS črta znesek 650,0 milijonov EUR. Tako, da so končne razpoložljive odobritve za podrazdelek 1a znašale 42 185,9 milijona EUR in je bilo posledično premajhno izvrševanje znižano na 85,1 milijona EUR.

V Prilogi 3 je prikazano izvrševanje proračuna za leto 2005 z razlikami med tem izvrševanjem in odobritvami, ki so vključene v začetni proračun in spremenjeni proračun št. 8/2005. Odhodki držav članic in odhodki po ukrepih so prikazani v Prilogi 4.

pripombe k izvRŠEVANJU proračuna

Kmetijsko leto 2005 je bilo zaznamovano s povečanjem proizvodnje žitaric in rahlim zmanjšanjem proizvodnje živalskih izdelkov, ki so jih spremljale ugodne cene živalskih izdelkov in nižje cene poljščin.

Podrazdelek 1a

Za podrazdelek 1a je prišlo do prevelikega izvrševanja pri rastlinskih izdelkih, do premajhnega izvrševanja pa je prišlo pri odhodkih sektorjev mleka in prašičjega mesa, revizij, strategije in usklajevanja politike, ribištva in veterinarstva. Priložena preglednica prikazuje podrobnosti izvrševanja za več členov proračuna. Spodaj so v kratkem predstavljeni razlogi za način izvrševanja nekaterih členov proračuna v primerjavi s končnimi odobritvami:

Tržni ukrepi za žitarice

Preveliko izvrševanje odobritev, namenjenih za ta sektor, je posledica povečane količine žitaric, ki gredo v javna skladišča po zelo obilni žetvi žita v letu 2004/2005. Ocenjuje se, da je bilo v teku proračunskega leta za javna skladišča odkupljeno približno 14,7 milijona ton žitaric, za razliko od količine 2,6 milijona ton, ki ustreza odobritvam proračunskega organa za proračun za leto 2005.

Neposredna plačila za poljščine

V času sprejetja proračuna je proračunski organ znižal zahtevana sredstva za ta člen zlasti glede plačil pomoči na površino za žitarice, oljnice, proteine, itd. Vendar so bili odhodki držav članic za neposredna plačila za poljščine višji kot odobritve, vključene v proračun, kar je povzročilo preveliko izvrševanje teh odobritev za približno 173,4 milijona EUR.

Tekstilne rastline

Preveliko izvrševanje zadeva predvsem sektor bombaža. Proračunski organ je znižal odobritve za to postavko za približno 53,0 milijonov EUR. Odhodki držav članic so bili za ta ukrep višji za 952,0 milijonov EUR, kar je povzročilo preveliko izvrševanje odobrenih proračunskih sredstev.

Sadje in zelenjava

Ugodni pogoji na trgu sadja in zelenjave so povzročile umik manjših količin sadja in zelenjave, kar je povzročilo nižje odhodke, kot bi bili sicer. Poleg tega je ugoden razvoj privedel do zvišanja tržnih cen za banane, zato je prišlo do zmanjšanja stopnje pomoči, izplačane za ta proizvod. Skupen znesek prihrankov, kot posledica teh dveh ukrepov, je bil delno nadomeščen s povečanjem dodeljevanja operativnih skladov za organizacije proizvajalcev, ki je bilo zabeleženo v teku leta.

Drugi rastlinski izdelki in ukrepi

Premajhna poraba v tem sektorju je posledica upočasnitve poteka plačil pomoči za suho krmo ter manjših plačil, ki so jih izvedle države članice za različne programe POSEI.

Neposredne pomoči horizontalne narave

Preveliko izvrševanje odobritev v tem sektorju zadeva poenostavljeno shemo enotnega plačila na površino (SAPS) in je posledica učinka dvojnega tečaja, ki izhaja iz plačila pomoči v nacionalni valuti. Zlasti valuti Madžarske in Poljske sta se v primerjavi z eurom povzpeli, kar je povzročilo večje odhodke.

Mleko in mlečni izdelki

Ugodni pogoji na notranjem in zunanjem trgu v sektorju mleka so omogočili Komisiji, da zniža stopnje izvoznih nadomestil in pomoči za notranji trg za odprodajo različnih mlečnih izdelkov v primerjavi s stopnjami, predvidenimi v proračunu za leto 2005. To znižanje je znižalo odhodke za različne ukrepe in povzročilo prihranke v tem sektorju. Poleg tega so bile pobrane dodatne dajatve za skupno presežno količino za več kakor 1,0 milijon ton mleka v primerjavi s količino 0,25 milijona ton v proračunu, kar je še povečalo prihranek v tem sektorju.

Goveje in telečje meso

Preveliko izvrševanje v tem sektorju zadeva predvsem plačila za živalske premije za leto 2004, ki so bile znatno višje, kot v zadnjih letih. Treba je opomniti, da je proračunski organ odobritve tega člena znižal za približno 226,0 milijonov EUR, zlasti glede premij za krave dojilje ter posebnih premij za govedo.

Prašičje meso, jajca in perutninsko meso ter čebelarstvo

Premajhno izvrševanje tega sektorja je posledica dobrih razmer na trgu v letu 2005 v sektorju prašičjega mesa, kar je Komisiji omogočilo, da odpravi plačila izvoznih nadomestil za sveže, ohlajeno in zamrznjeno prašičje meso. Izvozna nadomestila so se plačala le za klobase, katerih izvozne količine so bile manjše, kot so bile predvidene v proračunu za leto 2005.

Potrditev skladnosti obračunov

Kot rezultat postopka potrditve skladnosti obračunov so bili izterjani zneski od držav članic višji v primerjavi z zneski, ki so bili pričakovani v proračunu za leto 2005.

Podrazdelek 1b

4.2.1. Razvoj podeželja (EU-15)

Jamstveni oddelek EKUJS uporabi odobritve podrazdelka 1b za sofinanciranje (Uredba (ES) št. 1257/1999) 89 programov razvoja podeželja EU-15, ki so bili sprejeti za obdobje 2000–2006. V letu 2005 je bilo 99,1 % razpoložljivih odobritev izplačanih za odhodke, ki so jih ti programi dejansko povzročili. Načelni ukrepi z znatno premajhno izkoriščenostjo odobrenih proračunskih sredstev so bili: predčasna upokojitev (novi sistem), kmetijsko okolje (novi sistem) in gozdarstvo (novi sistem). Po drugi strani so bila sredstva za podporne ukrepe za manj ugodna področja znatno presežena.

4.2.2. Prehodni instrument za financiranje razvoja podeželja iz Jamstvenega oddelka EKUJS za nove države članice

Jamstveni oddelek EKUJS, pod tem finančnim instrumentom in na podlagi diferenciranih proračunskih sredstev, sofinancira (Uredba (ES) št. 1257/1999) programe razvoja podeželja, ki so bili sprejeti v letu 2004, za 10 novih držav članic za obdobje 2004–2006. Vsi zneski, predvideni v proračunu, so bili izvedeni, medtem ko so plačila znašala približno 1 414,6 milijona EUR, tj. bila so višja za 45,2 milijona EUR.

Razčlenitev po vrsti odhodka

Izdatek Jamstvenega oddelka EKUJS se lahko za razdelek 1a razčleni v naslednje osnovne kategorije: V nadaljnjem besedilu so podani ustrezni zadevni odhodki, skupaj z odstotkom, ki ga navedeni odhodek predstavlja v skupnem odhodku Jamstvenega oddelka EKUJS v letu 2005.

4.3.1 Izvozna nadomestila

Poraba za izvozna nadomestila je znašala 3 051,9 milijona EUR, tj. 6,2 % od skupnega zneska.

4.3.2 Neposredne pomoči

Odhodki v tem razdelku so znašali 33 700,8 milijona EUR, tj. 68,9 % letnih skupnih odhodkov. Odhodek, ki velja kot neposredna pomoč je opredeljen v Prilogi k Uredbi (ES) št. 1259/1999 z dne 17. maja 1999 (UL L 160, str. 113).

4.3.3 Skladiščenje

Odhodki za skladiščenje so znašali 851,5 milijona EUR, tj. 1,7 % skupnega zneska. Glavni izdelki skladiščenja so bili žitarice, sladkor, vino in mlečni izdelki.

4.3.4 Drugo

Drugi intervencijski odhodki so znašali 4 496,6 milijona EUR, tj. 9,2 % letnih skupnih odhodkov. Ta razdelek vključuje odhodke, ki ne spadajo v zgornje kategorije.

Ocena te razčlenitve odhodkov za obdobje 2001 do 2005 je prikazana v Prilogi 5.

[pic]

[pic]

[pic]

[pic]

[pic]

[1] UL L 160, 26.6.1999, str. 103.

[2] Ta plačila države članice posredujejo mesečno po telefaksu na 10. dan v mesecu.

[3] Države članice posredujejo podrobne izjave mesečno s preglednico 104.